

### RĪGAS 31.VIDUSSKOLA

Skuju iela 11, Rīga, LV-1015,tālrunis 67343230, e-pasts r31vs@riga.lv

IEKŠĒJIE NOTEIKUMI

Rīgā

2017.gada 4.decembrī Nr. 4-nts

**Bērnu sūdzību iesniegšanas un izskatīšanas kārtība**

*Izdoti saskaņā ar*

*Bērnu tiesību aizsardzības likuma*

*XI.nodaļas 70.panta otro daļu*

1. **Vispārīgie noteikumi**
2. “Bērnu sūdzību iesniegšanas un izskatīšanas kārtība” (turpmāk – Kārtība)nosaka bērnu sūdzību iesniegšanas un izskatīšanas kārtību Rīgas 31.vidusskolā (turpmāk – izglītības iestāde). Kārtības mērķis ir identificēt bērna interešu aizskārumu vai apdraudējumu un to novērst.
3. Par bērnu šīs Kārtības izpratnē uzskatāms jebkurš izglītības iestādes izglītojamais.
4. Darbā ar bērnu problēmsituāciju risināšanā tiek ievērota konfidencialitāte. Informācija, kuru par bērnu ieguvis izglītības pedagoģiskais darbinieks ir ierobežotas pieejamības, un ziņas, kas jebkādā veidā varētu kaitēt bērna turpmākajai attīstībai vai viņa psiholoģiskā līdzsvara saglabāšanai, nav izpaužamas.
5. **Bērna sūdzības iesniegšana**
6. Jebkuram bērnam ir tiesības vērsties izglītības iestādē ar mutvārdu vai rakstveida sūdzību un saņemt atbildi šajos noteikumos noteiktajā kārtībā.
7. Bērns mutvārdos vai rakstiski apraksta situāciju kādam no izglītības iestādes pedagoģiskajam darbiniekam vai lietvedei.
8. Sūdzības jāadresē izglītības iestādes direktoram, vietniekam vai atbalsta personāla pārstāvim, jānorāda sūdzības iesniedzēja vārds, uzvārds, klase, jābūt situācijas aprakstam un bērna parakstam.
9. Sūdzības pieņēmējs to līdz tās pašas darbdienas beigām nodod izglītības iestādes direktoram.
10. Bērna sūdzība tiek reģistrēta izglītības iestādes lietvedībā.
11. **Izglītības iestādes darbība**
12. Saņemto sūdzību izglītības iestādes direktors izskata pats vai norīko tās izskatīšanai atbildīgo pedagogu, vai izveido darba grupu sūdzības izskatīšanai. Ja bērna interešu aizskārums vai apdraudējums apdraud bērna drošību un/vai veselību, sūdzība tiek nodota rakstiski Skolas direktoram, kurš nekavējoties lemj par rīcību bērna tiesību aizsardzībai. Ja bērna sūdzības jautājuma izpētei nepieciešams ilgāks laika periods un tā nav saistīta ar tūlītēja bērna tiesību aizskāruma novēršanu, vadītājs nosaka atbildīgo pedagogu sūdzības izskatīšanā.
13. Izglītības iestādes pedagoģiskais darbinieks veic Bērnu tiesību aizsardzības likumā paredzētās darbības pārkāpuma, ja tāds tiek konstatēts, novēršanai, kā arī atbalsta un palīdzības sniegšanai izglītojamam nodrošina:

10.1. tūlītēju palīdzību un atbalstu izglītojamam, kuram tā nepieciešama, izvērtējot konkrētā izglītojamā vajadzības un attiecīgās situācijas apstākļus:

10.2. bērna drošību, ne vēlāk kā tajā pašā dienā ziņot policijai, bāriņtiesai vai citai bērna tiesību aizsardzības institūcijai par jebkādu vardarbību un noziedzīgu nodarījumu vai administratīvu pārkāpumu pret bērnu, par viņa tiesību pārkāpumu vai citādu apdraudējumu, kā arī tad, ja izglītības iestādes darbiniekam ir aizdomas, ka bērnam ir priekšmeti, vielas vai materiāli, kas var apdraudēt paša bērna vai citu personu dzīvību vai veselību;

10.3. vecāku informēšanu, ja tas iespējams un neapdraud bērna intereses;

10.4. atbildīgā direktora vietnieka un /vai skolas atbalsta personāla informēšana.

1. Pedagogs nav tiesīgs izskatīt sūdzību, ja tas ir personiski tieši vai netieši ieinteresēts sūdzības izskatīšanas rezultātā.
2. Ja sūdzības izskatīšana neietilpst izglītības iestādes kompetencē, par to paziņo tās iesniedzējam.
3. Sūdzības izskatīšanas laikā tiek aizpildīta šāda dokumentācija (ja iespējams):

13.1. individuālas pārrunas (saruna tiek protokolēta pārrunu analīzes kartiņā);

13.2. vecāku informēšana, ja tas iespējams un informēšana neapdraud bērna intereses (telefonsaruna, e-žurnālā, rakstiski);

13.3. klases audzinātāja informēšana (mutiski vai e-žurnālā);

13.4. pārrunas klases kolektīvā, fiksējot rakstiski;

13.5. ar izglītības iestādes vadību, fiksējot protokolā;

13.6. izglītības iestādes vadības sapulci, fiksējot protokolā.

1. **Bērna sūdzības izskatīšana**
2. Saskaņā ar bērna interešu aizskāruma vai apdraudējuma novēršanas plānu veiktās darbības (individuālās pārrunas, pārrunas klases kolektīvā, telefonsarunas vai tikšanās ar vecākiem, tikšanās ar izglītības iestādes vadību) tiek dokumentētas.
3. Sūdzību izskatīšana parastā kārtībā notiek 5 darba dienu laikā, par kuras rezultātu izglītības iestādes direktors informē bērnu un/vai bērna vecākus (aizbildņus) rakstiski. Steidzamības kārtībā sūdzība tiek izskatīta nekavējoties, rīkojoties atbilstoši Bērnu tiesību aizsardzības likumam, lai bērnu tiesības un likumīgās intereses netiktu aizskartas.
4. Ja uzlabojumu nav un lēmumi netiek pildīti, tad bērnam un viņa vecākiem (aizbildņiem) ir tiesības vērsties pie izglītības iestādes dibinātāja vai jebkuras citas personas, kas noteikta Bērnu tiesību aizsardzības likumā.
5. Kārtība ir bērniem zināma un pieejama, izskaidrojot to vienlaikus ar bērnu drošības pasākumu ikreizēju instruktāžu. Iepazīšanos apliecina ar parakstu atbilstoši bērna spējām. Vecāku informēšana par kārtību ir obligāta.

Direktore I.Stivriņa